Atès l'Acord del Consell d'Administració de l'Institut Català de les Empreses Culturals, adoptat en la sessió del 5 d'abril del 2019, pel qual s'aproven les bases específiques que han de regir la concessió de subvencions a activitats de dansa de sala i de carrer de caràcter professional,
—1 Que es publiqui íntegrament al Diari Oficial de la Generalitat de Catalunya l'Acord del Consell d'Administració de l'Institut Català de les Empreses Culturals, de 5 d'abril de 2019, pel qual s'aproven les bases específiques que han de regir la concessió de subvencions a activitats de dansa de sala i de carrer de caràcter professional.
—2 Contra aquest Acord, que no exhaureix la via administrativa, es pot interposar un recurs d'alçada davant la persona titular del Departament de Cultura en el termini d'un mes a comptar de la seva publicació al Diari Oficial de la Generalitat de Catalunya.
Acord del Consell d'Administració de l'Institut Català de les Empreses Culturals, de 5 d'abril de 2019, pel qual s'aproven les bases específiques que han de regir la concessió de subvencions a activitats de dansa de sala i de carrer de caràcter professional.
Vista la Resolució CLT/2818/2015, de 26 de novembre, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases generals reguladores dels procediments per a la concessió d'ajuts en règim de concurrència, que s'han modificat per l'Acord publicat mitjançant la Resolució CLT/1816/2016, de 21 de juliol; per l'Acord publicat mitjançant la Resolució CLT/2143/2017, de 4 de setembre, i per l'Acord publicat mitjançant la Resolució CLT/138/2018, de 2 de febrer;
Aprovar les bases específiques que han de regir la concessió de subvencions a activitats de dansa de sala i de carrer de caràcter professional, que consten a l'annex d'aquest Acord.
Derogar les bases publicades mitjançant la Resolució CLT/376/2018, de 2 de març, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions a activitats de dansa de caràcter professional.
Aquestes bases tenen per objecte la concessió de subvencions a activitats de dansa de sala i de carrer de caràcter professional, d'acord amb les modalitats següents:
a) Suport a l'organització d'activitats de formació per a professionals.
b) Suport a la nova creació, producció i presentació pública d'espectacles.
Als efectes d'aquestes bases, també s'entenen per nova creació les reposicions o revisions dels espectacles en què la producció originària tingui, com a mínim, quatre anys d'antiguitat i que no s'hagi representat, com a mínim, un any abans de la data d'estrena de la reposició o revisió.
c) Suport a l'exhibició d'espectacles.
d) Suport a activitats de difusió a través de mostres, festivals i esdeveniments similars.
Les subvencions que preveuen aquestes bases s'adeqüen al Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajuts compatibles amb el mercat interior, en aplicació dels articles 107 i 108 del Tractat.
Poden optar a aquests ajuts les empreses, tant persones físiques com jurídiques, que duguin a terme la totalitat o part de la seva activitat en l'àmbit de la dansa.
Així mateix, poden optar-hi les agrupacions d'empreses que es constitueixin en unions temporals d'empreses (UTE), d'acord amb la Llei de l'Estat 18/1982, de 26 de maig, sobre règim fiscal d'agrupacions i unions temporals d'empreses i de societats de desenvolupament regional.
No poden optar-hi les entitats sense finalitat de lucre ni els ajuntaments o els ens vinculats o que en depenguin, inclosos els consorcis, les fundacions i les societats mercantils amb capital social íntegrament o majoritàriament de les entitats esmentades.
a) Els sol·licitants han de presentar els projectes en una única sol·licitud per a un màxim de quatre modalitats.
No obstant això, en el cas que el sol·licitant gestioni el conjunt d'activitats de diferents companyies o artistes, s'ha de presentar una única sol·licitud per a un màxim de quatre modalitats, per cadascuna de les companyies o artistes que gestioni.
b) L'activitat s'ha de fer durant la temporada de l'any de concessió de la subvenció, tret de l'activitat que correspon a la modalitat b) de la base 1.1.
Als efectes d'aquestes bases, s'entén per temporada el període comprès entre l'1 de setembre de l'any anterior al de la concessió de la subvenció i el 31 d'agost de l'any de la concessió de la subvenció.
En cas que l'espectacle s'estreni en un dels espais coproductors que s'esmenten a la base 6.3.b.2), aquesta representació té la condició d'estrena, excepte si la representació forma part del procés de producció.
c) En cas d'activitats de formació (modalitat a) de la base 1.1), aquestes han de ser presencials, de pagament i s'han de dur a terme en l'àmbit territorial de Catalunya.
d) En cas de nova creació, producció i presentació pública d'espectacles (modalitat b) de la base 1.1), aquests s'han d'estrenar durant la temporada de l'any de concessió de la subvenció i fer un mínim de deu representacions, de les quals almenys tres han de ser a Catalunya, en un període màxim de divuit mesos des de la data de l'estrena.
Als efectes d'aquestes bases, es considera l'estrena com la primera representació.
No s'hi compten les actuacions que es fan en locals d'assaig.
e) En cas d'exhibició d'espectacles (modalitat c) de la base 1.1), s'han de fer un mínim de deu representacions, durant la temporada de l'any de concessió de la subvenció i acreditar la realització d'un mínim de cinc representacions a Catalunya, en les dues temporades anteriors a la de l'any de concessió de la subvenció.
f) En cas d'activitats de difusió (mostres, festivals o similars) (modalitat d) de la base 1.1), s'han de dur a terme en l'àmbit territorial de Catalunya.
a) Pel que fa a la modalitat a) de la base 1.1, les despeses que generi l'organització d'activitats de formació per a professionals en format de seminaris, jornades, tallers, cursos, etc. Se n'exclouen les activitats impulsades per centres o escoles artístiques.
b) Pel que fa a la modalitat b) de la base 1.1, les despeses de creació, producció i estrena d'un espectacle de dansa (assajos, disseny d'escenografia, llums, vestuari, residències, etc.), que es dugui a terme des de l'1 de gener de l'any anterior al de concessió de la subvenció.
c) Pel que fa a la modalitat c) de la base 1.1, les despeses perquè generi l'exhibició d'espectacles: gires d'espectacles, de caràcter nacional i internacional, d'una mateixa producció o d'un repertori.
A més, en cas que la sol·licitud presentada tingui per objecte exclusivament la modalitat c) de la base 1.1, i l'empresa sol·licitant no hagi obtingut una subvenció en el marc de la Resolució CLT/568/2018, de 22 de març, de convocatòria per a la concessió de subvencions, en règim de concurrència competitiva, al desenvolupament de projectes de dansa de sala i de carrer de caràcter professional per al període 2018-2020 (DOGC núm. 7588, de 28.3.2018), es considera despesa subvencionable un màxim del 15% de les despeses corresponents a la contractació del personal tècnic i de producció que participa en el desenvolupament de la gira durant la temporada de l'any de concessió de l'ajut.
En cap cas aquest càlcul es pot aplicar sobre les despeses de transport, allotjament i manutenció.
El pressupost model de l'ICEC desglossa la tipologia del personal esmentat.
Als efectes d'aquestes bases, s'entén per desenvolupament de la gira totes les tasques necessàries per dur a terme la gira.
d) Pel que fa a la modalitat d) de la base 1.1, les despeses que generi l'organització d'activitats professionals de difusió de dansa, en forma de festival, mostra o similar.
Se n'exclouen les fires de caràcter comercial.
e) En totes les modalitats es considera despesa subvencionable l'arrendament operatiu de material tècnic i de vehicles.
En el cas d'arrendament de vehicles amb abonament de quotes
mensuals, es consideren despesa subvencionable un màxim de tres quotes, a excepció de la modalitat c) de la base 1.1, en què únicament s'accepta la part proporcional corresponent a tres dies per cadascun dels llocs on es dugui a terme la representació.
No es consideren subvencionables la resta de despeses del contracte (despeses financeres, despeses de refinançament, despeses generals i d'assegurances, etc.) ni l'arrendament financer o lísing.
f) Els sol·licitants que siguin empreses persones físiques que portin a terme tasques per al projecte es poden imputar com a despesa pròpia subvencionable, com a màxim, el 20% del pressupost subvencionable.
En aquest cas, s'ha d'indicar en el pressupost el detall de la feina aportada al projecte.
Respecte a la quantia de la subvenció:
a) L'import de la subvenció és un màxim del 50% dels recursos propis de l'empresa sol·licitant al pressupost del projecte.
Als efectes d'aquestes bases, l'aportació de recursos propis és equivalent al cost del projecte, en què es resten els ajuts i les aportacions dineràries d'entitats participades majoritàriament per administracions públiques.
b) En el cas de coproduccions, la subvenció es refereix exclusivament a la part coproduïda pel sol·licitant.
En el moment de presentar la sol·licitud cal aportar, a més de la documentació que preveu la base general 7, la documentació següent:
a) Les declaracions responsables que consten al formulari de sol·licitud:
a.1) En el cas de la modalitat a) de la base 1.1, de l'interès de l'activitat de formació per l'equipament receptor.
a.2) En el cas de la modalitat b) de la base 1.1, del compromís formal de presentació pública de la producció proposada.
b) La memòria explicativa del projecte, segons el model facilitat, que ha d'incloure:
b.1) Documentació comuna a totes les modalitats de la base 1.1:
b.1.1) Descripció de l'activitat per a la qual se sol·licita la subvenció.
b.1.2) Trajectòria professional del sol·licitant i dels integrants de l'equip artístic, tècnic o formatiu inclòs en la proposta.
b.1.3) Organització i estructura dels recursos humans necessàries per dur a terme l'activitat proposada.
b.1.4) Descripció d'activitats, si escau, de creació i fidelització de públics.
b.1.5) Projecció internacional del projecte presentat, si escau.
b.2) En el cas de la modalitat a) de la base 1.1, programa, autoria del projecte formatiu i calendari complet de les activitats de formació del sol·licitant.
b.3) En el cas de modalitat b) de la base 1.1, fitxa artística detallada de la producció o produccions, si escau, autoria del projecte, data i lloc previstos per a l'estrena, pla d'explotació posterior i previsió detallada de la realització de les representacions que preveu la base 3.d).
b.4) En el cas de modalitat c) de la base 1.1, previsió detallada de la realització de les representacions que preveu la base 3.e).
b.5) En el cas de la modalitat d) de la base 1.1, programa, autoria del projecte i calendari complet de les activitats de difusió del sol·licitant.
c) Pressupost detallat d'ingressos i despeses del projecte, segons el model facilitat.
d) Contracte de coproducció, si escau.
e) En cas que l'espectacle sigui coproduït per un dels mercats que esmenta la base 6.3.b.2), si escau, document subscrit pel coproductor en què faci constar que la primera representació de l'espectacle no té la consideració d'estrena, atès que forma part del procés de producció.
f) En el cas de residència, a l'efecte que es valori d'acord amb la base 6.3.c), document subscrit amb el responsable de l'equipament col·laborador en què s'especifiquen els acords que assumeixen ambdues parts.
Les sol·licituds es valoren d'acord amb els criteris següents:
a) L'interès cultural i artístic del projecte (fins a 4 punts).
- Trajectòria professional del sol·licitant i dels integrants de l'equip artístic, tècnic o formatiu inclòs en la proposta (fins a 1 punt).
- Grau d'interès del projecte i del seu desenvolupament (fins a 1 punt).
- Aportació significativa de continguts al context artístic o formatiu (fins a 1 punt).
En el cas de la modalitat a) de la base 1.1, l'autoria del contingut de l'activitat formativa.
En el cas de les modalitats b) i c) de la base 1.1, l'autoria de les obres que es representin que formen part del projecte artístic presentat.
En el cas de la modalitat d) de la base 1.1, l'autoria del contingut de l'activitat de difusió.
Als efectes d'aquestes bases, s'entén per autor català el que resideix a Catalunya i, en cas d'autors difunts, els que van néixer o van residir la major part de la seva vida a Catalunya (fins a 1 punt).
b) Retorn social del programa d'activitats (fins a 3 punts).
- Contribució a la creació i fidelització de públics, o foment de l'especialització del professional en el cas de la formació (fins a 1 punt).
- Coherència del pla de comunicació (fins a 1 punt).
- Valoració del pla d'explotació del projecte (fins a 0,5 punts).
- Capacitat d'internacionalització (fins a 0,5 punts).
c) Viabilitat del projecte i qualitat de la gestió (fins a 3 punts).
- Adequació del pressupost als recursos necessaris per dur a terme el projecte (fins a 1 punt).
- Grau d'especialització professional dels equips artístics i tècnics participants (fins a 1 punt).
- Grau de finançament previst al marge de l'ajut de l'ICEC (fins a 1 punt).
Criteri addicional específic que s'estableix per a totes les modalitats:
- Repercussió important de l'activitat en una zona del territori català on és poc habitual dur a terme aquest tipus d'iniciatives (fins a 0,5 punts).
Criteris addicionals específics establerts per a la modalitat b) de la base 1.1:
a) Projectes presentats per creadors emergents, entesos com el primer projecte professional que promogui un/a coreògraf/a o director/a artístic/a (0,5 punts).
b) Espectacles coproduïts per (0,5 punts):
b.1) Equipaments públics d'arts escèniques integrats en el Sistema Públic d'Equipaments Escènics i Musicals de Catalunya (SPEEM); festivals públics de Catalunya, o residències en centres de creació públics que hagin rebut un mínim d'un ajut de l'Oficina de Suport a la Iniciativa Cultural (OSIC) durant els cincs anys anteriors a l'any de concessió de la subvenció.
b.2) Els cinc mercats següents: FiraTàrrega, Mostra d'Igualada - Fira de Teatre Infantil i Juvenil, Trapezi de Reus - Fira del Circ de Catalunya, Festival Sismògraf i Fira Mediterrània de Manresa.
c) Projecte en qualitat de residència (0,5 punts).
Als efectes d'aquestes bases, s'entén per residència tots els projectes que es duguin a terme en col·laboració amb un equipament cultural especialitzat, d'àmbit públic o privat, en relació amb el qual el sol·licitant no ostenti cap títol jurídic (propietat, usdefruit, comodat, concessió, etc.) ni en sigui arrendatari temporal, que ha de posar a disposició de l'equip artístic resident els recursos necessaris per dur a terme el seu treball professional durant un període mínim de set dies, que no és necessari que siguin consecutius.
Així mateix, el projecte en residència ha de preveure una tasca divulgativa que es relacioni amb el teixit social, ha de fomentar la creació de nous públics o participar en la programació de l'equipament.
Les sol·licituds les analitza una comissió de valoració constituïda per:
a) La persona titular de la Direcció de l'Àrea de les Arts Escèniques o, en cas de substitució, una persona de perfil tècnic de l'Àrea, que presideix i coordina les reunions.
b) Tres persones externes a l'Institut Català de les Empreses Culturals, expertes en la matèria objecte de l'ajut.
c) Dues persones tècniques de l'Àrea de les Arts Escèniques, una de les quals amb veu i sense vot, que exercirà de secretari o secretària.
—8 Proposta de resolució provisional i presentació de documentació addicional
Les persones proposades com a beneficiàries de les subvencions en la proposta de resolució provisional han de presentar, juntament amb la documentació que disposa la base general 11.5, la documentació següent:
a) En el cas de la modalitat a) de la base 1.1, documentació acreditativa de l'interès de l'activitat formativa per l'equipament receptor.
b) En el cas de la modalitat b) de la base 1.1, certificació emesa per l'entitat programadora de la data i el lloc on es farà l'estrena de la producció.
Les persones beneficiàries han de presentar la documentació justificativa, com a màxim, l'últim dia hàbil del mes d'octubre de l'any de concessió de la subvenció.
Les persones beneficiàries poden escollir entre les modalitats de compte justificatiu que estableix la base general 16, apartats 2 i 3 (compte justificatiu amb aportació de justificants de despesa, compte justificatiu simplificat o compte justificatiu amb aportació d'informe d'auditor).
Així mateix, en cas de la modalitat b) de la base 1.1 (nova creació, producció i presentació pública d'espectacles) i de la modalitat c) de la base 1.1 (exhibició d'espectacles), les empreses han de presentar la documentació acreditativa de la data i el lloc de les representacions mínimes exigides de l'espectacle o espectacles, d'acord amb les bases 3.d) i 3.e).